“บิ๊กติ๊กต่อก” ปลื้มผลงาน “คสช.” 5 ปี ปชช.กินดี-บ้านเมืองสงบ พร้อมเดินหน้าสางปมคนจนต่อ!
“บิ๊กติ๊กต่อก” ปลื้มผลงาน “คสช.” 5 ปี ปชช.กินดี-บ้านเมืองสงบ พร้อมเดินหน้าสางปมคนจนต่อ!
22 พ.ค. 2562

ผู้สื่อข่าวรายงานว่า วันนี้ ( 22 พฤษภาคม) ที่ทำเนียบรัฐบาล พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวถึงผลงาน 5 ปี ของคณะรักษาความสงบแห่งชาติ (คสช.) ที่ครบรอบวันนี้ ว่า
“เราทำทุกอย่างเพื่อพี่น้องประชาชน ดูก็แล้วกันว่าที่ผ่านมา รัฐบาลได้พยายามทำทุกอย่างเพื่อให้ประชาชนอยู่ดีกินดี โดยมีปัญหาต่างๆมากมายที่จะต้องแก้ไข ซึ่งเราแก้ได้บ้างไม่ได้บ้าง อย่างไรก็ตาม เรื่องของความสงบเรียบร้อย เป็นไปด้วยดีมาโดยตลอด 5 ปี ซึ่งได้รับความร่วมมือจากประชาชนเป็นอย่างดี ส่วนปัญหาที่ยังไม่สามารถแก้ไขได้ในตลอด 5 ปีที่ผ่านมา และควรจะต้องทำต่อคือ ความเดือดร้อนของประชาชน เช่น ปัญหาของผู้มีรายได้น้อยที่รัฐบาลพยายามแก้ไขอยู่ เป็นต้น”
สำหรับประเด็นคำถามว่าหลังมีรัฐบาลใหม่ปัญหาการเมืองแบบเดิมๆจะกลับมาหรือไม่ พล.อ.ประวิตร กล่าวว่า “ยังไม่รู้เลย จะไปรู้ได้ไง แต่ขออย่าไปมองภาพว่าจะเป็นแบบนั้น หากมองเช่นนั้นก็จะแย่ไปหมด”